**JUHATUSE** **OTSUS** (kuupäev digitaalallkirjas)

**Ettevõtluse Arendamise Sihtasutuse juhatuse 18.05.2021 otsuse nr 1.1-5.2/21/795 kehtetuks tunnistamine ja ,,Eesti laevanduse rahvusvahelise konkurentsivõime suurendamise sihtfinantseerimise programm“ versiooni 3 kehtestamine**

**I Selgitus**

Ettevõtluse Arendamise Sihtasutuse juhatuse 18.05.2021 otsusega nr 1.1-5.2/21/795 kinnitati Eesti laevanduse rahvusvahelise konkurentsivõime suurendamise sihtfinantseerimise programmi versioon 2. Käesoleva otsusega muudetakse programmi punktis 2 toodud viidet valdkonna arengukavale (kuna kinnitatud on uus arengukava) ning muudetakse programmi punktis 6.1 toodud väljundinäitaja selgitavat teavet ja sihtväärtust. 01.07.2020 jõustus laevanduse seaduste pakett, mis soodustab laevade Eesti lipu alla tulekut, kuid laevade infosüsteemi ja välismaalaste seaduste tõttu lükkusid lipuprojekti turundustegevused edasi 2022. aastasse. Sihtväärtusena määratletakse Eesti lipu all olevate kauba- ja reisilaevade (500 ja suurema kogumahutavusega) arvu kasvatamine ühelt 360-le.

**II Juhatuse otsus**

Seoses eeltooduga Ettevõtluse Arendamise Sihtasutuse juhatus

***otsustab:***

1. Tunnistada kehtetuks juhatuse 18.05.2021 otsus nr 1.1-5.2/21/795 „Ettevõtluse Arendamise Sihtasutuse juhatuse 21.12.2020 otsuse nr 1.1-5.2/20/7474 „Eesti laevanduse rahvusvahelise konkurentsivõime suurendamise sihtfinantseerimise programmi kinnitamine“ kehtetuks tunnistamine ja ,,Eesti laevanduse rahvusvahelise konkurentsivõime suurendamise sihtfinantseerimise programm“ versiooni 2 kehtestamine“.
2. Kehtestada „Eesti laevanduse rahvusvahelise konkurentsivõime suurendamise sihtfinantseerimise programmi“ versioon 3.
3. Toetuste keskusel korraldada majasisene teavitamine ja uute dokumentide kättesaadavaks tegemine Ettevõtluse Arendamise Sihtasutuse käsiraamatus.
4. Toetuste keskusel korraldada Transpordiameti teavitamine sihtfinantseerimise korra kinnitamisest ja dokumentide kättesaadavaks tegemine.
5. Otsus jõustub alates allkirjastamisest.

(allkirjastatud digitaalselt)

Ettevõtluse Arendamise Sihtasutuse juhatus

Lisa: „Eesti laevanduse rahvusvahelise konkurentsivõime suurendamise sihtfinantseerimise programm“, versioon 3